Участва в Съветско-финландската война през 1939 – 1940 г. Във Великата Отечествена война е последователно командир на танков полк, заместник-командир и командир на танкова бригада. От юни 1944 г. до края на войната е заместник-командир на гвардейски танков корпус. Сражава се в Сталинградската и Курската битки, в освобождението на Украйна, във Висло-Одерската, Долносилезийската, Берлинската и Пражката операции. На Якубовски на два пъти е присвоено званието Герой на Съветския съюз – на 10 януари и 23 септември 1944 г.